Diari Oficial de la Generalitat Valenciana


Sumari del DOGV 3253, del 29-05-1998 (1998/4306)

Informació pública de l'acord de la cessió global de l'actiu i del passiu d'Aseos Llombay, Societat Cooperativa Valenciana Limitada (cedent) a Llombay Aseo, SL. (cessionària).
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3253

Data del DOGV
:   29-05-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/4306


Organisme emissor
:   Aseos Llombay, SCOOP V. L

Tipus de document
:   Anunci

Informació pública de l'acord de la cessió global de l'actiu i del passiu d'Aseos Llombay, Societat Cooperativa Valenciana Limitada (cedent) a Llombay Aseo, SL. (cessionària). [1998/M4306]
  
En compliment del que disposa l'article 65.bis de la Llei 11/19193, de 25 d'octubre, de la Generalitat Valenciana, de Cooperatives de la Comunitat Valenciana, modificada per la Llei 3/1995, de 2 de març, de la Generalitat Valenciana, es fa públic que, amb data 18 de maig de 1998, l'assemblea general de la cooperativa i la Junta General de la societat limitada, celebrades amb caràcter universal, van acordar, per unanimitat, els següents acords:
  
A) Aprovar en la seua totalitat el contingut de l'acord de cessió global de l'actiu i del passiu, firmat pel president del Consell Rector d'Aseos Llombay, Societat Cooperativa Valenciana Limitada i l'administrador solidari de l'entitat mercantil Llombay Aseo, SL, en data 15 de maig de 1998, pel qual aprovaren el balanç de situació tancat i aprovat de la cooperativa de data 31 de desembre de 1997 a efectes de la cessió.
  
B) Els actius i passius de la cooperativa passen globalment a Llombay Aseo, SL, i aquesta queda subrogada, a títol universal, en tots els drets i obligacions de la cooperativa.
  
C) El valor de la dita cessió global de l'actiu i del passiu ascendeix a la quantitat de 59.459.173 pessetes, que es correspon amb el valor del patrimoni net social de la cooperativa cedent, segons el balanç de situació de data de tancament 31 de desembre de 1997 i que va ser aprovat per l'assemblea general ordinària de socis de la cooperativa, amb caràcter universal, en data 14 de maig de 1998, augmentant Llombay Aseo, SL la xifra del seu capital social en 40.009.090 pessetes, per a la qual emetrà 34.722 participacions socials de 1.000 pessetes de valor nominal cadascuna d'aquestes, que s'adjudicaran als socis de la cooperativa cedent, en proporció a la seua participació en aquesta, i se'ls atribuiran els mateixos drets que els socis actuals de la societat cessionària. La resta, per import de 864 pessetes, serà compensada en metàl·lic proporcionalment també a cada soci de la cooperativa.
  
D) A partir de l'1 de gener de 1998 les operacions realitzades per la cooperativa cedent s'entendran realitzades, a efectes comptables i fiscals, per compte de Llombay Aseo, SL.
  
E) Aquesta operació de cessió no atorgarà avantatges ni compensacions de cap classe i no hi hauran drets especials.
  
Es fa constar que per tractar-se d'assemblea i junta universal de socis, aquests coneixen i han tingut a la seua disposició els documents a què es refereix l'acord aprovat.
  
En compliment del que disposa l'article 65.bis.2 de la Llei 11/1985, de 25 d'octubre, de la Generalitat Valenciana, de Cooperatives de la Comunitat Valenciana, modificada per la Llei 3/1995, de 2 de març, de la Generalitat Valenciana, es fa constar el dret dels creditors de la cooperativa cedent i dels creditors de la societat limitada cessionària a obtindre el text íntegre de l'acord de cessió i a oposar-se a aquest en el termini del mes següent, comptat a partir de l' última publicació d'aquest anunci.
  
L'Alcúdia, 20 de maig de 1998.- El president del Consell Rector de la Cooperativa Aseos Llombay, Societat Cooperativa Valenciana Limitada: Ricardo Bosch Escutia.
  
Caja Rural de Torrent,
  
Cooperativa de Crèdit Valenciana